《饮九岁斋同宿》
清代·戚玾

空城澹寒雾，落叶凄庭阴。萧条岁苦饥，里巷谁招寻。

拨泥过我岁，暮雨衣淋淋。百钱杖头解，斗酒时共斟。

入耳声不殊，闻者各有心。何以写吾忧，挥毫同苦吟。

虫螀半壁静，镫火孤窗深。醉拥姜被眠，不知天古今。

作者简介：江苏泗州人，字后升。乾隆时由优贡授知县。工诗，好为新语。有《笑门诗集》。